Philippe Noiret

Philippe Pierre Fernand Noiret (Lille, 1 Oktober 1930 - Parys, 23 November 2006) was een van die gewildste Franse akteurs. Hy was aanvanklik 'n toneelspeler en het later rolle in sowat 150 rolprente vertolk. Hy het saam met die meeste van Frankryk se beduidenste akteurs opgetree en veral saamgewerk met die Franse regisseur Bertrand Tavernier. 

 Loopbaan 
Noiret, wat in Toulouse opgegroei het, was die seun van 'n klein tekstielhandelaar met 'n passie vir literatuur en poësie. 

Die eerste stappe in die rigting van onafhanklikheid was baie moeilik vir hom. Hy het drie keer nie die Franse baccalauréat-eksamen (matriek) geslaag nie. In 1949 het hy sy eerste rol in die verfilming van Colette se kortroman Gigi vertolk. Een jaar later het hy sy toneelopleiding by Roger Blin by die Centre Dramatique de l'Ouest in Parys begin. 

In 1953 het hy deur bemiddeling van Jean-Pierre Darras 'n lid van Jean Vilar se toneelgroep by die Paryse Théâtre populaire national geword, waar hy sewe jaar lank opgetree het. In hierdie tydperk het hy saam met Darras ook as vermaakkunstenaar en komediant in 'n Paryse nagklub opgetree. By die teater het ook sy toekomstige eggenote, die aktrise Monique Chaumette, ontmoet en in 1962 met haar getrou.

Noiret het in 1968 bekendheid verwerf met sy hoofrol in die rolprent Alexandre le bienheureux ("Alexandre. die lewenskunstenaar"), wat die oorgrote rol van persoonlike en ekonomiese prestasies in die destydse maatskappy bevraagteken het.

Noiret het sy indrukwekkendste rolle in Louis Malle se Zazie (1960), La grande bouffe (1973) en Cinéma Paradiso (1988) vertolk. Sy grootste prestasie as 'n akteur was sy veelsydigheid. Hy het dikwels die rolle van boosdoeners - en hier veral persone met baie skakerings - vertolk. Die karakterrolle, wat hy gevul het, was dikwels deur 'n ironiese ondertoon gekenmerk.

Vanweë sy eerder gemiddelde aansienlikheid is hy aanvanklik nie genooi om romantiese rolle te vertolk nie, maar het dikwels as 'n goedmoedige karakter opgetree. Eers ná sy rol in die farce La grande bouffe is hy genader om komplekse karakters te vertolk.

Philippe Noiret word oorleef deur sy vrou, Monique Chaumette, wat soms saam met hom opgetree het, en sy dogter Frédérique. Hy is op 23 November 2006 ná 'n lang en verbete stryd teen kanker in sy huis in Parys oorlede.

 Filmografie (uittreksels) 
TitelJaarNotasGigi 1948Olivia 1950 Agence matrimoniale (rolprent) 1952 La Pointe courte 1956 Staan ook bekend as The Short Point, met Agnès Varda Zazie dans le métro 1960 Staan ook bekend as Zazie in the Metro of Zazie,  regisseur: Louis Malle Le Capitaine Fracasse 1961 Comme un poisson dans l'eau 1962  Les Copains 1964  La Vie de château 1965 Tendre voyou 1966 Alexandre le bienheureux 1967 Topaz 1969 L'Étau, deur Alfred Hitchcock met Claude Jade en Michel Piccoli Clérambard 1969 Het die rol van Hector de Clérambard vertolk Mr. Freedom 1969 La Mandarine 1971 La Grande Bouffe 1973Het die rol van Philippe vertolk Amici Miei 1975 Une Femme à sa Fenêtre 1976  Le Témoin 1978 L'étoile du nord 1982  Amici Miei, Atto II 1982 Coup de Torchon 1981  Souvenirs souvenirs 1984 Les Ripoux 1984 L'Eté prochain 1985  La Famille 1986 Masques1987  Ripoux contre ripoux 1989 Nuovo Cinema Paradiso 1989J'embrasse pas 1991  Tango 1992  Il Postino 1994Met Maria Grazia Cucinotta en Massimo Troisi Max et Jérémie  La Fille de d'Artagnan 1994Met Bertrand Tavernier|-
| Marianna Ucria|| ||
|-
| Soleil ||1997||Met Sophia Loren
|-
| Le Pique-nique de Lulu Kreutz ||1999||
|-
| Les Côtelettes ||2002||
|-
| Père et fils'' 2002

Kategorie:Geboortes in 1930
Kategorie:Sterftes in 2006
Kategorie:Franse manlike akteurs van die 20ste eeu
Kategorie:Franse manlike akteurs van die 21ste eeu